Μόσυχλον

Το Μόσυχλον είναι βουνό, ανενεργό ηφαίστειο, στη Λήμνο.

Μυθολογία 

Σύμφωνα με την Ελληνική μυθολογία στη κορυφή του έπεσε ο Ήφαιστος όταν ο Δίας τον πέταξε από τον ουρανό. Οι κάτοικοι της Λήμνου, οι "αγριόφωνοι" Σίντιες, τον περιποιήθηκαν και ο θεός δημιούργησε εκεί το εργαστήριο του, με βοηθούς τους Καβείρους που τους λάτρευαν στη αρχαία Λήμνο.

Το όνομα 

Το όνομα του όρους αναφέρεται και με τον αρσενικό τύπο: ο Μόσυχλος. Όμως, επικρατέστερος είναι ο ουδέτερος: το Μόσυχλον, όπως υποστηρίζει ο κυριότερος ιστορικός της Λήμνου Αργύριος Μοσχίδης  βασιζόμενος σε αρχαίες πηγές.

Η θέση 

Η θέση του αρχαίου ηφαιστείου δεν είναι εξακριβωμένο πού ακριβώς βρισκόταν πάνω στο νησί, αλλά θεωρείται επικρατέστερο ότι βρισκόταν κοντά στη θέση όπου γινόταν η εξαγωγή της θεραπευτικής λημνίας γης, στο λόφο "Δεσπότης", που βρίσκεται ανάμεσα στα χωριά Κότσινος, Ρεπανίδι και Βάρος της κεντρικής Λήμνου.

Αναφορές 

Βουνά των νησιών του Αιγαίου
Αρχαία Λήμνος
Ελληνική μυθολογία
Ηφαίστεια της Ελλάδας